CELEX: 32017D1960
Language: mt
Date: 2017-10-23 00:00:00
Title: Deċiżjoni tal-Kunsill (UE) 2017/1960 tat-23 ta' Ottubru 2017 dwar l-iffirmar, f'isem l-Unjoni, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija dwar is-Sajd bejn l-Unjoni Ewropea u r-Repubblika ta' Mauritius

28.10.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 279/1
            
         DEĊIŻJONI TAL-KUNSILL (UE) 2017/1960
   tat-23 ta' Ottubru 2017
   dwar l-iffirmar, f'isem l-Unjoni, u l-applikazzjoni provviżorja tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti fil-Ftehim ta' Sħubija dwar is-Sajd bejn l-Unjoni Ewropea u r-Repubblika ta' Mauritius
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 43, flimkien mal-Artikolu 218(5) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               Fit-28 ta' Jannar 2014, il-Kunsill adotta d-Deċiżjoni 2014/146/UE (1) dwar il-konklużjoni tal-Ftehim ta' Sħubija dwar is-Sajd bejn l-Unjoni Ewropea u r-Repubblika ta' Mauritius (“il-Ftehim”).
            
         
               (2)
            
            
               L-ewwel Protokoll (2) tal-Ftehim stabbilixxa, għal perjodu ta' tliet snin, l-opportunitajiet tas-sajd mogħtija lill-bastimenti tal-Unjoni fiż-żona tas-sajd taħt is-sovranità jew il-ġurisdizzjoni tar-Repubblika ta' Mauritius (“Mauritius”) u l-kontribuzzjoni finanzjarja mogħtija mill-Unjoni. Il-perjodu tal-applikazzjoni ta' dak il-Protokoll skada fis-27 ta' Jannar 2017.
            
         
               (3)
            
            
               Il-Kummissjoni nnegozjat, f'isem l-Unjoni, Protokoll ġdid li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta' Sħubija dwar is-Sajd bejn l-Unjoni Ewropea u r-Repubblika ta' Mauritius (“il-Protokoll”). Il-Protokoll ġie inizjalat fis-26 ta' April 2017.
            
         
               (4)
            
            
               L-għan tal-Protokoll huwa li jippermetti lill-Unjoni u lil Mauritius sabiex jaħdmu aktar mill-qrib fuq il-promozzjoni ta' politika tas-sajd sostenibbli, tal-isfruttament responsabbli tar-riżorsi tas-sajd fl-ilmijiet ta' Mauritius, u tal-isforzi ta' Mauritius biex jiżviluppa ekonomija tal-oċeani sostenibbli.
            
         
               (5)
            
            
               Jenħtieġ li l-Protokoll jiġi ffirmat.
            
         
               (6)
            
            
               Sabiex ikun żgurat li jinbdew malajr l-attivitajiet tas-sajd tal-bastimenti tal-Unjoni, jenħtieġ li l-Protokoll jiġi applikat fuq bażi provviżorja, sakemm jitlestew il-proċeduri meħtieġa għad-dħul fis-seħħ tiegħu,
            
         ADOTTA DIN ID-DEĊIŻJONI:
   Artikolu 1
   L-iffirmar f'isem l-Unjoni tal-Protokoll li jistabbilixxi l-opportunitajiet tas-sajd u l-kontribuzzjoni finanzjarja previsti mill-Ftehim ta' Sħubija dwar is-Sajd bejn l-Unjoni Ewropea u r-Repubblika ta' Mauritius (“il-Protokoll”) huwa b'dan awtorizzat, soġġett għall-konklużjoni tal-imsemmi Protokoll.
   It-test tal-Protokoll huwa mehmuż ma' din id-Deċiżjoni.
   Artikolu 2
   Il-President tal-Kunsill huwa b'dan awtorizzat li jaħtar il-persuna jew persuni bis-setgħa li jiffirmaw il-Protokoll f'isem l-Unjoni.
   Artikolu 3
   F'konformità mal-Artikolu 15 tal-Protokoll, il-Protokoll għandu jiġi applikat fuq bażi provviżorja, mill-iffirmar tiegħu, sakemm jitletew il-proċeduri meħtieġa għad-dħul fis-seħħ tiegħu.
   Artikolu 4
   Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.
   
      Magħmul fil-Lussemburgu, it-23 ta' Ottubru 2017.
      
         
            Għall-Kunsill
         
         
            Il-President
         
         K. IVA
      
   
   
      (1)  Id-Deċiżjoni tal-Kunsill 2014/146/UE tat-28 ta' Jannar 2014 dwar il-konklużjoni tal-Ftehim ta' Sħubija dwar is-Sajd bejn l-Unjoni Ewropea u r-Repubblika ta' Mauritius (ĠU L 79, 18.3.2014, p. 2).
   
      (2)  Il-Protokoll li jistabbilixxi l-opportunitajiet ta' sajd u l-kontribuzzjoni finanzjarja previsti fil-Ftehim ta' Sħubija dwar is-Sajd bejn l-Unjoni Ewropea u r-Repubblika ta' Mauritius (ĠU L 79, 18.3.2014, p. 9).